Românii ar putea fi puși să aleagă între pensie și salariul de la stat. Proiect la Ministerul Muncii.
Vârsta de pensionare va fi subiect atins într-un proiect pregătit la Ministerul Muncii. Românii ar urma să fie puși să aleagă între pensie și salariul de la stat, a anunțat, joi, ministrul Raluca Turcan.
Raluca Turcan a anunțat, într-o conferință de presă, la Ministerul Muncii, că vârsta de pensionare va fi atinsă într-un proiect care se pregătește la Ministerul Muncii și pe care îl va discuta cu partenerii sociali și cu toți cei care vor fi implicați."Să existe opțiunea pensionării la 70 de ani și această opțiune să fie cumulată cu optarea, după vârsta standard de pensionare, între pensie și salariul la stat. Fie pensie și opțiunea de a se pensiona la 70 de ani, fie să aleagă salariul", a spus Raluca Turcan.În prezent, vârsta standard de pensionare este de 65 de ani pentru bărbați și de 63 de ani pentru femei.